CELEX: 32011D0080
Language: lt
Date: 1296777600000
Title: 2011/80/ES: 2011 m. vasario 4 d. Komisijos sprendimas, kuriuo leidžiama tiekti rinkai žuvų ( Sardinops sagax ) peptidų produktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 522)

5.2.2011   
            
            
               LT
            
            
               Europos Sąjungos oficialusis leidinys
            
            
               L 31/48
            
         KOMISIJOS SPRENDIMAS
   2011 m. vasario 4 d.
   kuriuo leidžiama tiekti rinkai žuvų (Sardinops sagax) peptidų produktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 522)
   (Tekstas autentiškas tik anglų kalba)
   (2011/80/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2008 m. balandžio 28 d. bendrovė Senmi Ekisu Co. Ltd. kompetentingoms Suomijos institucijoms pateikė prašymą tiekti rinkai žuvų (Sardinops sagax) peptidų produktą kaip naują maisto sudedamąją dalį.
            
         
               (2)
            
            
               2009 m. sausio 12 d. kompetentinga Suomijos maisto vertinimo tarnyba pateikė pirminio vertinimo ataskaitą. Joje ji padarė išvadą, kad žuvų peptidų produktas gali būti tiekiamas rinkai.
            
         
               (3)
            
            
               2009 m. kovo 10 d. Komisija pirminio vertinimo ataskaitą išsiuntė visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikta pagrįstų prieštaravimų dėl šio produkto tiekimo rinkai.
            
         
               (5)
            
            
               Todėl 2009 m. rugpjūčio 14 d. konsultuotasi su Europos maisto saugos tarnyba (EMST).
            
         
               (6)
            
            
               2010 m. liepos 9 d. EMST (Dietinių produktų, mitybos ir alergologijos specialistų grupės) mokslinėje nuomonėje dėl rytinių sardinių peptidų produkto kaip naujos maisto sudedamosios dalies saugumo (2) padarė išvadą, kad žuvų peptidų produktas atsižvelgiant į siūlomas naudojimo sąlygas ir siūlomą vartojimo kiekį yra saugus.
            
         
               (7)
            
            
               Remiantis moksliniu vertinimu nustatyta, kad žuvų peptidų produktas atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima tiekti I priede nurodytą žuvų (Sardinops sagax) peptidų produktą kaip naują maisto sudedamąją dalį, skirtą naudoti II priede nurodytomis paskirtimis.
   2 straipsnis
   Šiuo sprendimu leidžiamo žuvų (Sardinops sagax) peptidų produkto pavadinimas, nurodomas ženklinant jo turinčius maisto produktus, yra „žuvų (Sardinops sagax) peptidai“.
   3 straipsnis
   Šis sprendimas skirtas bendrovei Senmi Ekisu Co., Ltd., Research & Development Department, 779–2 Noda, Hirano-Cho, Ohzu-City, Ehime 795–0021, Japonija.
   
      Priimta Briuselyje 2011 m. vasario 4 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys (2010 m.); 8(7): 1684.
   
      I PRIEDAS
      
         ŽUVŲ (SARDINOPS SAGAX) PEPTIDŲ PRODUKTO SPECIFIKACIJOS
      
      
         Aprašymas
      
      Nauja maisto sudedamoji dalis – peptidų mišinys, gaunamas žuvų (Sardinops sagax) raumens šarminės proteazėmis katalizuojančios hidrolizės, peptidų frakcijos atskyrimo chromotografine kolonėle, koncentracijos vakuume ir purškiamojo džiovinimo būdu. Tai yra gelsvai balti milteliai.
      
                  Žuvų (Sardinops sagax) peptidų produkto specifikacija
               
            
                  Peptidai (1)
                  
                  (trumposios grandinės peptidai, dipeptidai ir tripeptidai, kurių molekulės svoris ne didesnis kaip 2 kDa)
               
               
                  ≥ 85 g/100 g
               
            
                  Val-Tyr (dipeptidas)
               
               
                  0,1–0,16 g/100 g
               
            
                  Pelenai
               
               
                  ≤ 10 g/100 g
               
            
                  Drėgmės kiekis
               
               
                  ≤ 8 g/100 g
               
            
         (1)  Kjeldalio metodas
   
   
      II PRIEDAS
      
         ŽUVŲ PEPTIDŲ PRODUKTO NAUDOJIMO PASKIRTYS
      
      
                  Produktų grupės
               
               
                  Didžiausia leidžiamoji žuvų peptidų produkto koncentracija
               
            
                  Jogurtiniai maisto produktai, jogurto gėrimai, fermentuoti pieno produktai ir pieno milteliai
               
               
                  0,48 g/100 g (paruošti valgyti ir (arba) gerti)
               
            
                  Aromatizuotas vanduo ir iš daržovių pagaminti gėrimai
               
               
                  0,3 g/100 g (paruošti gerti)
               
            
                  Pusryčių dribsniai
               
               
                  2 g/100 g
               
            
                  Sriubos, troškiniai ir sriubų milteliai
               
               
                  0,3 g/100 g (paruošti valgyti)